钦定古今图书集成/方舆汇编/职方典/第1075卷 > 《上杭县志》
## 钦定古今图书集成/方舆汇编/职方典/第1075卷 > 《上杭县志》

顺治七年，题定“经制。” 汀州设总镇一员，管辖左、右两营。以右营游击一员、千总二员、百总二员，统兵五百名，驻防上杭。十八年，汀州改设城守中、左、右三营，上杭仍为右营。其千、把总时奉抽调，分防各县汛。其额兵以次裁汰。康熙二十五年，实在防杭官兵二百六十八名。每年饷银于本府支给，月粮于本县秋米内支给。

康熙八年，奉文建塘铺，分营兵汛守。本县界内，设塘防二十二所。